Diari Oficial de la Generalitat Valenciana


Sumari del DOGV 5193, del 07-02-2006 (2006/1352)

RESOLUCIÓ de 25 de gener de 2006, de la Direcció General de Seguretat Industrial i Consum, per la qual s'incorporen nous annexos, relatius als diversos carnets professionals previstos en matèria d'instal·lacions de productes petroliers líquids, a la Resolució de 20 de febrer de 2004 de la Direcció General d'Indústria i Investigació Aplicada, per la qual s'assenyalen i especifiquen els títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador i/o mantenidor autoritzat previstos en l'àmbit de la seguretat industrial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1352


Data del document
:   25-01-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * producte petrolífer
    * examen
    * qualificació professional
    * títol d'estudis
    * ensenyament professional

RESOLUCIÓ de 25 de gener de 2006, de la Direcció General de Seguretat Industrial i Consum, per la qual s'incorporen nous annexos, relatius als diversos carnets professionals previstos en matèria d'instal·lacions de productes petroliers líquids, a la Resolució de 20 de febrer de 2004 de la Direcció General d'Indústria i Investigació Aplicada, per la qual s'assenyalen i especifiquen els títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador i/o mantenidor autoritzat previstos en l'àmbit de la seguretat industrial. [2006/X1352]  
La publicació del Reial Decret 365/2005, de 8 d'abril, pel qual s'aprova la Instrucció Tècnica Complementària MI-IP05 «Instal·ladors o reparadors i empreses instal·ladores o reparadores de productes petroliers líquids» (BOE núm. 100, de 27 d'abril de 2005) ha introduït dos noves especialitats, en el sentit establit en l'article 2 de l'Orde de 23 d'abril de 1997 de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, el manteniment i altres activitats en matèria de seguretat industrial en l'àmbit de la Comunitat Valenciana (DOGV núm. 2.985, de 6 de maig de 1997), conduents, d'una banda, al carnet d'instal·lador autoritzat de productes petroliers, amb dues categories, la d'instal·lador autoritzat de productes petroliers líquids de categoria I i la d'instal·lador autoritzat de productes petroliers líquids de categoria II; i d'altra banda, al carnet de reparador autoritzat de productes petroliers líquids de categoria III. Com a conseqüència d'això, amb data 25 de juliol de 2005 es publicà en el Diari Oficial de la Generalitat Valenciana núm. 5.056 la Resolució de 13 de juliol de 2005 d'esta Direcció General, a fi d'incorporar les esmentades especialitats de professionals autoritzats a la mencionada Orde de 23 d'abril de 1997, i adaptar els requisits i les condicions generals establits en esta orde als canvis específics que han de complir els dits professionals introduïts per la dita reglamentació bàsica estatal.  
D'acord amb esta regulació i sense menyscapte del règim transitori de validació reconegut en esta, així com de l'obtenció directa per part dels titulats universitaris de grau mitjà o superior amb competència legal en les instal·lacions que en la dita normativa s'assenyalen, la possibilitat d'accedir a estes noves habilitacions personals només pot fer-se, bé a través de l'acreditació d'experiència professional en termes reglats, bé amb el gaudi, amb certa antiguitat, del carnet de categoria inferior al que es pretén, o bé, i açò és el que interessa en la present resolució, mitjançant la tinença d'un títol de tècnic, de grau mitjà o superior, d'acord amb l'especialitat i, si és el cas, categoria que es pretén, d'un cicle formatiu d'una família professional de naturalesa tècnica de la Formació Professional Específica .o títol equivalent-, que acredite, almenys, els coneixements teoricopràctics que també, depenent de l'especialitat i la categoria assenyalades, es recullen en els annexos I, II i III de la dita Resolució de 13 de juliol de 2005 d'este òrgan directiu.  
Sense perjudici que en un futur, tal com preveu el segon paràgraf del punt 4.2 de la Instrucció Tècnica Complementària MI-IP05, s'establisquen titulacions de la Formació Professional que incloguen en els seus programes els coneixements teoricopràctics indicats en els corresponents apèndixs de l'esmentada ITC, d'acord amb els corresponents carnets, i que els qui els tinguen, o estiguen en condicions d'obtenir-los, puguen aconseguir, sense necessitat de superar cap prova addicional, els esmentats carnets, l'examen i contrast de la matèria inclosa en els dits annexos i la que s'establix en els diferents títol de tècnic, tant de grau mitjà com de superior, de la Formació Professional Específica els ensenyaments de la qual s'impartisquen actualment a la Comunitat Valenciana, ha portat a la conclusió que no pot considerar-se que algun d'ells puga acreditar, en estos moments, de forma irrefutable, «almenys, els coneixements teoricopràctics» als quals es referix literalment la susdita normativa de seguretat industrial de l'Estat.   
Ara bé, a pesar de les consideracions exposades i a fi de proporcionar una eixida prudent a tots els sectors implicats i facilitar-hi el compliment de la legislació vigent, i sense que en cap cas es menyscapte el principi fonamental que orienta el sentit del dret que ateny la seguretat industrial: la prevenció i limitació de riscos i la protecció contra accidents i sinistres, ja que la regulació sectorial assenyalada anteriorment no preveu una formació específica substitutòria a la Formació Professional reglada al·ludida, s'ha estimat adequat acceptar com a titulacions les mateixes que permeten l'accés als carnets professionals d'Instal·lador d'aigua calenta sanitària i calefacció i Mantenidor d'aigua calenta sanitària i calefacció, discernides, això sí, i com no podia ser d'una altra manera, en els dos graus, mitjà i superior, de conformitat amb el que establix la normativa exposada per als distints carnets reglamentats per a instal·lacions de productes petroliers líquids.   
Este enfocament de l'assumpte que origina la present resolució deriva i se sosté, tant en el fet que són, precisament, els titulars dels carnets d'Instal·lador d'aigua calenta sanitària i calefacció i Mantenidor d'aigua calenta sanitària i calefacció els únics que poden beneficiar-se del procés de validació establit en la disposició transitòria primera del Reial Decret 365/2005, de 8 d'abril, pel qual s'aprova la Instrucció Tècnica Complementària MI-IP05 «Instal·ladors o reparadors i empreses instal·ladores o reparadores de productes petroliers líquids», la qual cosa de forma connatural porta a reconéixer un cert grau de vinculació entre ambdues activitats professionals; com del fet que, en qualsevol cas i per a més garantia que es tenen els coneixements corresponents, l'obtenció dels carnets vinculats a les instal·lacions de productes petroliers líquids per part d'estos titulats sempre es fa a través de la superació d'un examen teoricopràctic convocat pel corresponent servei territorial sobre les matèries recollides en els indicats annexos de la nostra Resolució de 13 de juliol de 2005, de manera que, els aspirants, podran formar-se, si així ho estimen pertinent, a través de les diferents vies que el mercat puga oferir-los amb caràcter voluntari. En relació amb el que s'ha exposat, cal, finalment, afegir, que esta interpretació permet conciliar i relacionar els respectius incisos b) dels apartats 1, 2 i 3 del punt 4.1 i l'indicat segon paràgraf del punt 4.2 de l'al·ludida Instrucció Tècnica Complementària MI-IP05, que d'una altra manera, apareixerien com a contradictoris.  
Partint de l'exposició anterior i com a continuació de la Resolució de 20 de febrer de 2004 de la Direcció General d'Indústria i Investigació Aplicada, per la qual s'assenyalen i especifiquen els títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador i/o mantenidor autoritzat previstos en l'àmbit de la seguretat industrial (DOGV núm. 4.725, de 2 d'abril de 2004), amb els mateixos objectius predicats en esta, els quals es consideren reproduïts ací, i continuant el mateix procediment de cooperació i col·laboració iniciat aleshores amb la Conselleria de Cultura, Educació i Esport, és procedent actualitzar la mencionada resolució, ampliant-la amb els corresponents annexos.  
Vistos els reials decrets que aproven el títol i el currículum de cada un dels cicles formatius de grau mitjà i superior de la Formació Professional relacionats amb els carnets d'Instal·lador autoritzat de productes petroliers, en les dues categories, la d'Instal·lador autoritzat de productes petroliers líquids de categoria I i la d'Instal·lador autoritzat de productes petroliers líquids de categoria II, i el carnet de Reparador autoritzat de productes petroliers líquids de categoria III, i atés el Reial Decret 777/1998, de 30 d'abril, pel qual es desenvolupen determinats aspectes de l'ordenació de la Formació Professional en l'àmbit del sistema educatiu, i l'informe favorable del director general d'Ensenyament de la Conselleria de Cultura, Educació i Esport de data 14 de desembre de 2005, esta Direcció General de Seguretat Industrial i Consum, en virtut de les facultats atorgades per la disposició final primera de l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció del carnet professional que autoritza la instal·lació, el manteniment i altres activitats en matèria de seguretat industrial en l'àmbit de la Comunitat Valenciana (DOGV núm. 2.985, de 6 de maig de 1997), i el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857 de 6 d'octubre de 2004), resol:  
Únic  
Ampliar la resolució de 20 de febrer de 2004 de la Direcció General d'Indústria i Investigació Aplicada, per la qual s'assenyalen i especifiquen els títols de Formació Professional inclosos en l'estructura del sistema educatiu que acrediten l'indicat requisit de formació mínima necessària per a obtenir cada un dels carnets d'instal·lador i/o mantenidor autoritzat previstos en l'àmbit de la seguretat industrial (DOGV núm. 4.725, de 2 d'abril de 2004), i incorporar-hi els annexos VII, VIII i IX, en els quals s'especifiquen, respectivament, els títols de Formació Professional inclosos en l'estructura del sistema educatiu que acrediten el requisit de formació mínima necessària per a poder obtenir els carnets professionals d'Instal·lador autoritzat de productes petroliers líquids de categoria I, d'Instal·lador autoritzat de productes petroliers líquids de categoria II i de Reparador autoritzat de productes petroliers líquids de categoria III a través de la superació del corresponent examen teoricopràctic davant el Servei Territorial d'Indústria i Seguretat Industrial corresponent.  
València, 25 de gener de 2006.. El director general de Seguretat Industrial i Consum: Carlos Mazón Guixot.